Lav et referat af nedenstående tekst:

Tekst:
Tyveknægte får endnu sværere arbejdsvilkår i fremtiden, hvor et helt nyt digitalt register skal spænde ben for de langfingrede typer. Mandag tager justitsminister Peter Hummelgaard (S) nemlig første skridt til et digitalt register, som både politi, borgere og forretninger kan anvende til at tjekke, om en brugt vare – for eksempel i forbindelse med et salg – er meldt stjålet. - Når folk begår indbrud, er det som oftest ikke, fordi de selv skal bruge en halskæde eller en ny fladskærm. Så er det fordi, de har mulighed for at afsætte det. Hvis vi skal ramme indbrudstyvens motivation for at begå indbrud, skal vi gå målrettet efter at stoppe hæleriet, siger Peter Hummelgaad. Kæmpe fald i Nordjylland Det er ellers ikke fordi, problemerne med indbrud er stigende. Tværtimod. I Nordjylland er antallet af anmeldte indbrud i beboelse faldet fra 2.495 i 2018 til 1.099 i 2022. Det er dog stadig i Aalborg, hvor der er klart flest indbrud. Faktisk blev hvert andet indbrud i Nordjylland begået i Aalborg Kommune sidste år. Men det er især kommune som Brønderslev og Frederikshavn, hvor indbrudene er styrtdykket. Her er antallet af anmeldelser faldet med ca. 80 procent på fire år. Det digitalte register skal forhindre tyve i at sælge hælervarer videre. Initiativet kommer efter hollandsk forbillede, hvor man siden 2014 har haft et digitalt register over stjålne genstande, som politi, borgere og forretninger med flere har adgang til. Registret, der er tilgængeligt både via en app og en hjemmeside, rummer omkring 1,8 millioner genstande.

Referat:
Antallet af anmeldte tyverier er styrtdykket i Nordjylland.